recursal/SuperWikiNEXT-32B huggingface dataset:
Human settlement in Englandسانچہ:SHORTDESC:Human settlement in England
**ہکنال** ، پہلے **ہکنال ٹورکارڈ** ، انگلینڈ کے نوٹنگھم شائر کے ایشفیلڈ ضلع کا ایک بازار کا شہر ہے۔ یہ ناٹنگھم کے شمال میں 7 میل، کرکبی-اِن-ایش فیلڈ سے 7 میل جنوب مشرق، مینسفیلڈ سے 9 میل اور سٹن-اِن-ایش فیلڈ سے 10 میل جنوب میں واقع ہے۔ یہ ایشفیلڈ ضلع کا سوٹن ان ایش فیلڈ کے بعد دوسرا بڑا قصبہ ہے۔

### تاریخ

ہکنال کبھی ایک فروغ پزیر بازار کا شہر تھا۔ اس کا مرکزی نقطہ چرچ آف سینٹ میری میگدالین ہے جو شہر کے بازار چوک کے ساتھ ہے۔ چرچ کو اینگلو سیکسنز نے تعمیر کیا تھا اور نارمن فتح کے بعد مکمل کیا گیا تھا حالانکہ اس کا قرون وسطیٰ کا چانسل، نیو، شمالی گلیارے اور ٹاور کو وکٹورین دور میں بہت زیادہ بحال اور بڑھایا گیا تھا۔  1872ء میں ایک جنوبی گلیارے کو شامل کیا گیا اور 1887ء میں غیر معمولی طور پر طویل ٹرانسیپٹس جبکہ ٹاور کے علاوہ باقی عمارت کو اچھی طرح سے بحال کیا گیا۔ ٹاپ ٹاور سٹیج اور جنوبی پورچ 14ویں صدی کا ہے۔ چارلس ایمر کیمپے کی 25 داغدار شیشے کی کھڑکیاں ہیں، جو زیادہ تر 1880ء کی دہائی میں نصب کی گئی تھیں اور لارڈ بائرن کی ایک معمولی یادگار ہے۔

حوالہ جات
---------

1. ↑  Brinkhoff، Thomas (7 July 2013). "Arnold (Nottinghamshire)". *City Population*. اخذ شدہ بتاریخ 13 فروری 2016.
2. ↑  St Mary Magdelene parish church, accessed 25 September 2008.
3. ↑  Pevsner, N. (1951) *Nottinghamshire*.
|  |
| --- |
| **مربع نجار** |
| مجمع النجوم مربع نجار بڑی تصویر کے لیے کلک کریں |
|   |
| **عربی نام:** | **مربع النجار**  |
| **انگریزی نام:** | Norma |
| **خاندان:** | لاکائیل |
| **آسمان میں مقام:** | آسمانِ جنوب سوم |
| **رقبہ:** | 165.29 ۔ (74 واں) |
| **فی صد رقبہ :** | آسمان کا 0.4 فی صد |
| **مطلع مستقیم:** | 15 گھنٹے 54.18 منٹ |
| **میل:** | 51 ڈگری 21.09 منٹ جنوب |
| **سیاروں والے ستارے :** |    3 |
| **چمکدار ستارے:** |    کوئی نہیں |
| **قریبی مجمع النجوم:** | عقرب، گرگ، پرکار، مثلث جنوبی اور عود دان |
|   |

  


**مربع نجار** (عربی: **مربع النجار**  - انگریزی: Norma) ایک مجمع النجوم کا نام ہے۔ اس کو خاندان مجمع النجوم لاکائیل میں شامل کیا جاتا ہے۔

بنیادی خصوصیات
--------------

اس کا مشاہدہ آسمانِ جنوب سوم میں کیا جا سکتا ہے۔ اس مجمع النجوم کا رقبہ 165.29 مربع ڈگری ہے۔ جو کل آسمان کا 0.4 فی صد بنتا ہے۔مطلع مستقیم 15 گھنٹے 54.18 منٹ ہے۔ اور میل 51 ڈگری 21.09 منٹ جنوب ہے۔ اس مجمع النجوم میں ایسے ستاروں کی تعداد ،جن کے ایک یا زیادہ سیارے دریافت کیے جاچکے ہیں، 3 ہے۔

قریبی مجمع النجوم
-----------------

اس کے اردگرد عقرب، گرگ، پرکار، مثلث جنوبی اور عود دان واقع ہیں۔

متعلقہ مضامین
-------------

* فہرست مجمع النجوم
* خاندان مجمع النجوم
**ماسٹر آف فارمیسی** (انگریزی: Master of Pharmacy)، جسے مخفف شکل میں ایم فارمیسی اور ایم فارم بھی کہا جاتا ہے، فارمیسی یا دوا سازی کی دو سالہ ماسٹرز کی سطح کی ڈگری ہے۔ یہ ڈگری عام طور سے بیچلر آف فارمیسی سے فارغ التحصیل طلبہ و طالبات کر سکتے ہیں اگر چیکہ کچھ جامعات میں طویل مدتی یا انٹیگریٹیڈ ماسٹرز فارمیسی کورس کی سہولت موجود ہے، جس کے تحت بارہویں یا انٹرمیڈیٹ پاس لوگ بھی یہ کورس کر سکتے ہیں۔ یہ کورس عمومًا یچلر آف فارمیسی کے کورس میں شامل مضامین کی مزید تخصیص ہے۔ مثلًا دوا سازی جو بھلے ہی ایک مرض کے لیے کیوں نہ ہو، دواؤں کا زور مختلف ہو سکتا ہے۔ بخار کے مرض کے لیے بھی تجویز کردہ بڑی عمر کے لوگوں کی دوائیں بچوں کے مقابلے کافی طاقت ور ہو کرتی ہیں۔ بعض امراض خصوصی تحقیق اور توجہ کے طالب ہوتے ہیں۔ سرطان یا کینسر کے مرض کے لیے الگ تحقیق دنیا بھر میں جاری ہے۔ جدید تحقیقات کی رو سے صرف ابتدائی سطح کے کینسر کا مکمل علاج ممکن ہے۔ بقیہ کینسر کے مریضوں کو تا حیات بیماری کی نظامت کی ضرورت ہوتی ہے۔ اس لیے فارمیسی میں اس کی الگ سے تحقیق جاری ہے۔ اسی طرح سے ایڈز بھی ایک لا علاج مرض سمجھا جاتا ہے۔ مگر اس کے بھی علاج و معالجہ پر کافی تحقیق جاری ہے۔ چونکہ اس زمرے کی دواؤں کا شعبہ مزید مطالعے اور تحقیق کا طلب گار ہے، اس لیے الگ الگ جامعات الگ الگ مرضوں اور شعبہ جات پر ایم فارمیسی میں خصوصی توجہ مرکوز کرتی ہیں۔ کئی بیرونی جامعات تحقیق کے معاملوں میں کئی مواقع فراہم کرتی ہیں۔ اس میں دوا سازی، علوم دوا سازی، تجرباتی یا مطبی دوا سازی کے علوم، دواؤں کی فوری اثر انگیزی، ڈرگوں کا تجزیہ، مطبی دواؤں کی نظامت وغیر کا مطالعہ شامل ہے۔

بھارت کے اعلٰی ترین دوا سازی کے کالجوں میں جامعہ ہمدرد، نیشنل انسٹی ٹیوٹ آف فارمیسوٹیکل ایجوکیشن اینڈ ریسرچ، پنجاب یونیورسٹی، انسٹی ٹیوٹ آف کیمیکل ٹیکنالوجی، برلا انسٹی ٹیوٹ ٹیکنالوجی اینڈ سائنس، وغیرہ شامل ہیں۔

مزید دیکھیے
-----------

* دوا سازی
* بیچلر آف فارمیسی

حوالہ جات
---------

1. ↑  "The Pharmacy course at University of Tasmania". 14 نومبر 2019 میں اصل سے آرکائیو شدہ. اخذ شدہ بتاریخ 14 نومبر 2019.  الوسيط `|url-status=` تم تجاهله (معاونت)
2. ↑  Careers360 Ranking - Top Pharmacy Colleges in India
جامعہ مالاکنڈ، اعلیٰ تعلیم کا ایک ادارہ ہے۔ 2001ء میں قائم کی گئی جامعہ جو چکدرہ کے مقام پر صوبہ خیبر پختونخوا کے ضلع دیر زیریں میں واقع ہے۔

تاریخ و پس منظر
---------------

مالاکنڈ ڈویژن میں ایک جامعہ کی ضرورت 1972ء سے محسوس کی جا رہی تھی۔ ایک طرف تو ہزارہ ڈویژن اور دوسری جانب مالاکنڈ ڈویژن میں تعلیمی لحاظ سے کوئی بھی ایسا ادارہ موجود نہ تھا جو جامعہ پشاور کی طرح نہ صرف تعلیم فراہم کر سکے بلکہ ساتھ ہی ان شمالی علاقوں میں ترقی کی نئی راہیں کھول سکے۔ سیاسی اور چند انتظامی وجوہات کی بنا پر اس خیال کو عملی جامہ نہ پہنایا جا سکا، لیکن 2001ء میں چکدرہ کے مقام پر اس جامعہ کا قیام عمل میں لایا گیا۔  

اس جامعہ کے قیام کا منصوبہ سابق گورنر سرحد سید افتخار حسین شاہ اور پروفیسر لطف اللہ کاکا خیل نے مشترکہ طور پر حکومت پاکستان کو پیش کیا۔  

جب اس جامعہ کے قیام کا منصوبہ پیش کیا گیا تو صوبائی وزارت قانون نے آئین کی شق 247 کے تحت عدالت سے رجوع کیا کہصوبے کے زیر انتظام قبائلی علاقہ جات میں جامعہ کا قیام ممکن نہیں، جو کئی درپیش مسائل میں سے چیدہ ترین مسئلہ تھا، خیال یہی ہے کہ 1972ء میں جامعہ کے قیام کے منصوبہ میں حائل رکاوٹیں اسی شق کے تحت درپیش تھیں، جو 1973ء کے آئین میں شامل کی گئی تھیں۔  

گورنر سرحد نے اس مسئلہ پر صدر پاکستان سے رجوع کیا اور ایک صدارتی آرڈیننس کے تحت مالاکنڈ ڈویژن میں جامعہ کے قیام کی اجازت حاصل کی گئی۔ اس لحاظ سے یہ جامعہ منفرد رہی ہے کہ اس کے قیام میں گورنر اور صدر جیسی کلیدی شخصیات کا عمل دخل رہا ہے۔  

صدارتی حکم کی روشنی میں صوبائی حکومت نے 27 اکتوبر 2001ء کو ایک سرکاری حکم کے تحت مالاکنڈ ڈویژن میں جامعہ کے قیام کا اعلان کیا کو ڈی۔ ایف۔ آئی۔ سی چکدرہ کے مقام پر قائم ہوئی۔  

### وائس چانسلر

1. پروفیسر ڈاکٹر جہاندار شاہ (اگست 2001ء تا ستمبر 2007ء)
2. پروفیسر ڈاکٹر محمد اقبال (ستمبر 2007ء تا اپریل 2008ء)
3. پروفیسر ڈاکٹر رسول جان (اپریل 2008ء تا حال)

بیرونی روابط
------------

جامعہ مالاکنڈ کا موقع جال
**تیسیرالشاغلین** یعنی سالکوں کے لیے آسانی، سلسلہ قادریہ کے بزرگ سید موسیٰ پاک شہید کی تصوف پر کتاب کا نام ہے، کتاب میں انسانی تہذیب کے لیے اپنے ارشادات کے ابلاغ کے لیے درویش کو مخاطب کر کے اذکار و ادعیہ اور نصائح سے سرفراز فرمایا ہے۔ تیسیرالشاغلین کو سلسلہ قادریہ کے علمی و روحانی نصاب کی حیثیت حاصل ہے۔شیخ عبدالحق محدث دہلوی نے اپنی کتب میں تیسیر الشاغلین کوبطور حوالہ پیش کیا ہے

موضوع کتاب
----------

کتاب کا انداز فقہ باطن جیسا ہے، پہلے دو باب کتاب میں نماز اور مختلف اذکار وظائف کی روحانی معنویت واضح کی گئی ہے۔ آخری باب میں خاص تصوف کے مباحث ہیں۔ کتاب سلسلہ قادریہ میں مستند حوالہ مانی جاتی ہے۔

مآخذ کتاب
---------

تیسیرالشاغلین میں آداب نماز اور اذکار و ادعیہ اور تصوف کے مباحث میں مندرجہ ذیل مآخذ سے استفادہ کیا گیا ہے:

* قرآن مجید، مثلا سورہ بقرہ، سورہ انعام، سورہ الانفال، سورہ الحدید اور سورہ مزمل سے آیات۔
* احادیث نبوی صلی اللہ علیہ و آلہ وسلم، بخاری شریف، مسلم شریف، سنن ابو داؤد، سنن نسائی اور جامع ترمذی سے احادیث
* اقوال شیخ عبدالقادر جیلانی، کتاب میں ان کے اقوال کی شرح کی گئی ہے۔

زمانہ اشاعت
-----------

تیسیرالشاغلین اکبری عہد میں دسویں صدی ہجری کی نویں دہائی میں کسی وقت تحریر کی گئی، اس بارے 985ھ کا سن بیان کیا جاتا ہے۔ کتاب کے فارسی مخطوطے مختلف کتب خانوں میں موجود ہیں جس کی تفصیل نسخہ ہائی خطی پاکستان جلد سوم از عرفان احمد منزوی میں ہے۔ منشی غلام محی الدین قادری قصوری کی کوشش سے تیسیرالشاغلین کا فارسی متن مطبع صدیقی فیروز پور، بھارت نے 1309 ہجری میں شائع کیا جبکہ مہر عبدالحق نے مطبوعہ تیسیرالشاغلین کا اردو میں ترجمہ کیا اور قادری غلام دستگیر حامدی نے تیسیرالشاغلین کے کتب خانہ نوشاہیہ ساھن پال شریف اور کتب خانہ سرمیدانی میں موجود محظوطات سے استفادہ کرتے ہوئے اس کی تصحیح کی جسے بیکن بکس، ملتان نے 1416 ہجری بمطابق 1997ء میں شائع کیا۔

مزید دیکھیے
-----------

* موسیٰ پاک شہید
* سلسلہ قادریہ

حوالہ جات
---------

1. ↑  سید افتخار علی گیلانی و محمد سبطین رضا، پیغام آشنا، جلد 15، شمارہ 58، 2014ء، صفحہ25
2. ↑  ۔شیخ عبدالحق محدث دہلوی، موضوعاتی مطالعہ از ڈاکٹر محمد یونس قادری، مکتبہ الحق، کراچی، 2007ء صفحہ 140-41
3. ↑  سرائیکی وسیب، (یادگاری اشاعت) 2010ء، سرائیکی ایریا سٹڈی سنٹر جامعہ بہاءالدین زکریا، ملتان، صفحہ 17-20
4. ↑  تیسیر الشاغلین، (فارسی) مطبع صدیقے، فیروز پور، بھارت
5. ↑  بحر السرائر از سید سعد اللہ رضوی (قلمی)، شمار نمبر 36771 عوامی کتب خانہ باغ لانگے خاں، ملتان
6. ↑  سید افتخار علی گیلانی و محمد سبطین رضا، پیغام آشنا، جلد 15، شمارہ 58، 2014ء، صفحہ29
**مدرسہ شمس العلوم بدایوں** اہلِ سنت و جماعت کی ایک تاریخی درسگاہ ہے۔  

عبدالماجد قادری بدایونی کے والد نے 1317ھ میں جامع مسجد شمسی بدایوں میں مدرسہ شمسیہ کی بنیاد رکھی-علامہ محب احمد قادری اس کے پہلے صدر مدرس منتخب ہوئے۔ 11 صفر 1317ھ 22 جون 1899ء میں مدرسہ کا تاسیسی جلسہ ہوا جس میں شاہ عبدالقادر قادری بدایونی، حافظ بخاری سید شاہ عبد الصمد چشتی، اعلیٰ حضرت فاضل بریلوی، مولانا محدث سورتی نے شرکت فرمائی-

ابتداً چند برسوں تک اس مدرسہ نے نمایاں خدمات انجام دیں۔ بعد میں یہ گردشِ زمانہ کا شکار ہوا۔ مولانا عبد الماجد بدایونی نے میدانِ عمل میں قدم رکھنے کے بعد مدرسہ کی طرف توجہ مبذول کی اور از سر نو اس کی آبیاری فرمائی۔ شہر کے درمیان ایک وسیع زمین حاصل کر کے 3 ربیع الثانی 1335ھ 28 جنوری 1917ء کو ایک وسیع عمارت کی بنیاد رکھی اور مدرسہ کا نام مدرسہ شمسیہ سے بدل کر دار العلوم شمس العلوم تجویز کیا- چند سال میں ایک پر شکوہ عمارت کی تعمیر ہو گئی۔ عمارت کی تکمیل کے بعد یہ مدرسہ جامع مسجد شمسی سے منتقل ہو کر جدید عمارت میں قائم ہو گیا- مدرسہ کی عمارت کے قریب ہی شاندار دارالاقامہ تعمیر کیا گیا- ریاست حیدرآباد، رامپور اور بھوپال سے مدرسہ کے لیے امداد جاری ہوئی۔ مدرسہ کی تعلیم کا معیار بلند ہو گیا- درس نظامی کے علاوہ مولوی، عالم، فاضل اور منشی وغیرہ کے امتحانات میں بھی طلبہ شریک ہونے لگے۔

پروفیسر ایوب قادری لکھتے ہیں: "جلد ہی مدرسہ شمس العلوم نے ملک کی دینی درسگاہوں میں ایک ممتاز مقام حاصل کر لیا۔ ملک کے مختلف حصوں اور علاقوں سے طلبہ تحصیل علم کے لیے آنے لگے-لائق اور محنتی علما بہ حیثیت مدرسین اور اساتذہ مدرسہ سے وابستہ ہو گئے۔ دستار بندی کے موقع پر نہایت شاندار جلسے منعقد ہوتے ان جلسوں میں تمام ہندوستان کے ممتاز اور مشہور علما شریک ہوتے"-

حوالہ جات
---------

1. ↑  مجلہ بدایوں، کراچی، مئی 1996ء ص :48
مندر کا گراؤنڈ پلان
**کیلاش مندر** بھارت میں چٹان کو کاٹ کر بنایا گیا ایک ہندو مندر ہے۔ یہ ایلورا، مہاراشٹر، بھارت میں واقع ہے۔ یہ صرف ایک چٹان سے بنایا گیا ہے۔ اس مندر کو بنانے کے لیے چٹان سے 2 لاکھ ٹن پتھر کاٹے گئے تھے۔ کیلاش مندر چٹانوں سے بنائے گئے غاروں کے 34 مندروں میں سے ایک ہے۔ یہ ان میں سے 16 واں غار کا مندر ہے۔ کیلاش مندر کو دنیا کا آٹھواں عجوبہ بھی کہتے ہیں۔یہ مندر ہندو بھگوان شیو کے نام منسوب کر کے بنایا گیا ہے۔ یہ مندر آٹھویں صدی میں بنایا گیا تھا۔دیکھنے میں ایسا لگتا ہے کہ یہ مندر کئی دہائیوں میں تعمیر ہوا تھا لیکن حقیقت میں صرف 18 سال میں بنا تھا۔ یہ مندر ایتھنز میں ایکروپولیس اور پارتھینن سے دوگنے علاقے پر پھیلا ہے۔ اس کا شمار دنیا کی بڑی عمارتوں میں کیا جاتا ہے۔ اس مندر کی تعمیر میں پالاوا اور چالوکیا طرز کے آثار ملتے ہیں۔

تاریخ
-----

کیلاش مندر میں ایسے نقوش یا نشانات کی کمی ہے، جس سے اس مندر کے سال تعمیر کے بارے میں پتا چلتا ہو لیکن ایک بات یقین سے کہی جا سکتی ہے کہ یہ مندر راشتراکوتا کے فرمانروا نے بنائے تھے۔  مندر میں ملنے والے کچھ شواہد کے مطابق اس مندر کا تعلق کرشن راجا (Krishnaraja) یا Kṛṣṇarāja):سے ہے۔

طریقہ تعمیر
-----------

کیلاش مندر کو تعمیر کرنے کے لیے معماروں سے اسے اوپر سے تعمیر کرنا شروع کیا۔ یہ مندر ایک چٹان پر مشتمل ہیں۔ معماروں سے سب سے پہلے چٹان کے اوپری حصے کو تراش کر مندر کا اوپری حصہ بنایا۔

تعمیر
-----

یہ مندر ان طریقوں سے ہٹ کر بنایا گیا ہے، جس سے پہلے سطح مرتفع دکن کے مندر بنائے جاتے تھے۔

* سامنے کا منظر سامنے کا منظر
* سکھارا(Shikhara) *سکھارا(Shikhara)*
* چھت چھت
* آرکیڈز آرکیڈز
* ستون ستون
* رامائن پینل *رامائن* پینل
* مہابھارت پینل *مہابھارت* پینل

اس مندر کے صحن میں مرکزی عبادت گاہ بنائی گئی ہے، جسے شِیو سے منسوب کیا گیا ہے۔ اس مندر کی عمارت کے ساتھ پانچ الگ سے عبادت گاہیں بھی ہیں۔ ان میں سے تین دریاؤں کی دیویوں کے نام سے ہیں۔ یہ گنگا، جمنا اور سرسوتی دیویوں کے نام سے ہے۔

مزید دیکھیے
-----------

* شیو

حوالہ جات
---------

1. 1 2  Deepak Kannal 1996، ص: 101۔ sfn error: no target: CITEREFDeepak\_Kannal1996 (help)
2. ↑  Lisa Owen 2012، ص: 135۔ sfn error: no target: CITEREFLisa\_Owen2012 (help)
3. ↑  "Section II: Periodic Report on the State of Conservation of Ellora Caves, India, 2003" (PDF). UNESCO. اخذ شدہ بتاریخ 06 مارچ 2016.
میر رضا علی خان کا مقبرہ گرمکنڈہ
**مقبرہ** : یہ مقبرہ ٹاؤن گرمکنڈہ میں ہے۔ یہ مقبرہ میر رضا علی خان، کا ہے جو ٹیپو سلطان مے مامو تھے۔یہ علاقہ جس دور میں سلطنت خداداد کا مقبوضہ تھا، ٹیپو سلطان نے اس علاقے کی ذمہ داری اپنے مامو کے سپرد کی تھی۔ ان کی موت کے بعد یہ مقبرہ بنایا گیا۔ اس کا گنبد بہت بڑا ہے مانا جاتا ہے کہ یہ گنبد گول گنبد بیجاپور کے بعد بھارت میں دوسرا سب سے بڑا گنبد ہے۔ 

یہ علاقہ ٹیپو سلطان کی جائے پیدائش کولار ضلع سے 100 کلومیٹر فاصلے پر ہے۔ اسی طرح ٹوپو سلطان کے والد سلطان حیدر علی کا جہاں انتقال ہوا وہ شہر چتور ہے، یہ شہر بھی یہاں سے 110 کلومیٹر ہے۔

آج کل اس علاقہ کو کنڈریگا بھی کہا جاتا ہے، جو گرمکنڈہ منڈل میں شامل ہے۔

حوالہ جات
---------

1. ↑  Encyclopaedia of India, Pakistan and Bangladesh - Om Gupta - Google Books

بیرونی روابط
------------

* گوگل بکس - ای-اینو صفحہ 858
* ہوپ اراؤنڈ انڈیا ڈاٹ کوم، آندھرا پردیش کے کشش کردہ علاقے تصاویر۔آرکائیو شدہ (Date missing) بذریعہ hoparoundindia.com (Error: unknown archive URL)
* ہوپ اراؤنڈ آندھرا پردیش، گرمکنڈہ، مقبرہآرکائیو شدہ (Date missing) بذریعہ hoparoundindia.com (Error: unknown archive URL)
* گرمکنڈہ فورٹس بلاگپسپاٹ
**مقبرہ خیر الدین بارباروس** (ترکی زبان: Barbaros Hayreddin Paşa Türbesi) بیشکتاش ضلع، استنبول، ترکی میں واقع عثمانی امیرالبحر خیر الدین بارباروس کا مقبرہ ہے جو سولہویں صدی عیسوی کے نصفِ اول سے قبل ہی تعمیر کیا گیا۔

محل وقوع
--------

مقبرہ خیر الدین بارباروس استنبول کے ایک گنجان آباد ضلع بیشکتاش میں واقع ہے۔ مقبرہ کے نزدیک ہی استنبول بحری عجائب گھر اور مربع نما یادگاری عمارت یادگار بارباروس تعمیر کی گئی ہے۔

تاریخ
-----

مقبرہ کی عمارت عثمانی ماہر تعمیرات معمار سنان پاشا نے 1541ء میں 948ھ/ 1541ء میں اپنی نگرانی میں تعمیر کروائی تھی۔ عثمانی امیرالبحر خیر الدین بارباروس نے 4 جولائی 1546ء کو استنبول میں وفات پائی اور اِسی عمارت میں اُس کی تدفین کی گئی۔ سولہویں صدی عیسوی کے نصفِ اول یعنی 1546ء کے بعد سلطنت عثمانیہ کی مہمات میں جو فوجیں روانہ کی جاتی رہیں، اُن کا معمول بن گیا تھا کہ وہ اِس مقبرہ پر حاضری دیا کرتے تھے۔ موجودہ دور میں بھی ترک بحریہ اِس معمول کو جاری رکھے ہوئے ہے۔ ہر سال یکم جولائی اور 4 اپریل کو یومِ شہداء کے موقع پر اِس مقبرہ کو کھول دیا جاتا ہے تاکہ ترک فوج سمیت ترک عوام مقبرہ میں داخل ہوسکیں۔

ہیئت عمارت
----------

مقبرہ کی عمارت پتھر سے تعمیر کی گئی ہے اور یہ ہشت پہلو عمارت ہے جس پر ایک کم ڈھلوان کا گنبد بنایا گیا ہے۔ عمارت دو منزلہ بلند ہے، پہلی منزل میں آہنی کھڑکیاں اور دوسری منزل میں جالیاں لگائی گئی ہیں۔ گنبد پر نیلا پتھر استعمال کیا گیا ہے اور اِس پر طلائی کلس آویزاں ہے۔ مقبرہ کے سات گوشوں میں آہنی جالی کھڑکیاں ہیں جن کے پٹ لکڑی کے ہیں۔ آٹھویں سمت والے گوشہ میں داخلی دروازہ ہے جس کے بیرونی جانب ایک چھوٹا برآمدہ نما سایہ دار چھت بنی ہوئی ہے۔ اِس برآمدہ نما چھوٹی چھت کے دو ستون عمارتِ مقبرہ کے دیوار سے ملحقہ اور دو ستون باہر کی جانب ہیں۔ اس پر بھی چھوٹا کم بلند گنبد تعمیر کیا گیا ہے مگر اِس پر کلس نہیں لگایا گیا۔ چھوٹے برآمدہ نما چھت کے اندرونی جانب ایک راہدری بنی ہوئی ہے جس سے عمارتِ مقبرہ میں داخل ہوا جاتا ہے۔ مقبرہ کے وسط میں خیر الدین بارباروس کی قبر موجود ہے جس پر ایک عثمانی پگڑی سر کی جانب رکھی ہوئی ہے۔

یادگار بارباروس، ایک جدید یادگاری عمارت جو مقبرہ کے ساتھ تعمیر کی گئی ہے اور اِس میں خیر الدین بارباروس کا مجسمہ لگایا گیا ہے۔

مزید پڑھیے
----------

* بیشکتاش
* خیر الدین بارباروس
* معمار سنان پاشا
* سلطنت عثمانیہ
* ترک فوج
* ترک بحریہ
* استنبول

حوالہ جات
---------



|  |
| --- |
| * باب ترکی
* باب جغرافیہ
 |
محمد باشرع کا مقبرہ پہاڑی ندی کے کنارے تاجکستانکے کِلک مسوری شریف کے قریب واقع ہے۔ اس سائٹ کو عالمی ثقافتی ورثہ کی فہرست میں شامل کرنے کے بارے میں غور کیا جارہا ہے جن کی دنیا کے لیے "بقایا عالمی قیمت" ہے

سائٹ کی تفصیلات
---------------

11 ویں 12 ویں صدی میں "محمد باشرع" کا مقبرہ (بغیر گيٹ کے) ایک عمارت کے طور پر تعمیر کیا گیا تھا ، جس میں ایک مقبرہ اور ایک مسجد کے مشترکہ کام تھے۔ یہ ایک وسیع وسطی کپولا ہال پر مشتمل ہے ، جس کے دونوں طرف (بائیں اور دائیں طرف) والٹ کے احاطے کی قطاریں ہیں۔ ان کو دو محوروں کے ساتھ گروپ کیا گیا ہے ، جو وسط وسطی محور کے متوازی ہیں۔ تین کمروں کے احاطے کے بائیں گروپ کے اہم حصے میں انفرادی داخلہ ہے۔ 1332 میں ٹیراکوٹا سے بنے ہوئے پورٹل کو بھر پور سجایا گیا تھا۔ پورٹل میں لینسیٹ فارم کا چاپ طاق ہے۔ چاپ کی ایک ہیل تین چوتھے کالموں کے دارالحکومتوں پر ٹیک لگاتی ہے ، جو اس کے خاتمے کے اندرونی زاویوں میں لکھی جاتی ہے۔

عالمی ثقافتی ورثہ کی حیثیت
--------------------------

اس سائٹ کو 9 نومبر 1999 کو ثقافتی قسم میں یونیسکو کی عالمی ثقافتی ورثہ عارضی فہرست میں شامل کیا گیا تھا۔

نوٹ
---

1. ↑  World Heritage Center: The Criteria for Selection
2. ↑  Mausoleum of "Mukhammad Bashoro"

حوالہ جات
---------

"محمد باشرع" کا مقبرہ - یونیسکو کے عالمی ثقافتی ورثہ سنٹر نے 2009-02-27 تک رسائی حاصل کی۔
**مینڈک** ـ (**رانا ٹِگرینا**) 

 **مینڈک**
**سائنسی نام** : **رانا ٹگرینا**

**بادشاہت** : اینیمالیا

**قِسم** : جانور

**علاقے جہاں یہ پایا جاتا ہے** ــ ⇩

وہ علاقے جہاں **مینڈک** پائے جاتے ہیں ــ
**مینڈک** (پنجابی : **ڈڈو**) (انگریزی: *Frog or Toad* ؛ تلفظ: **فروگ اور ٹوڈ**) (سائنسی نام: **رانا ٹِگرینا**) ایک جانور ہے، جو دنیا کے کئی حصوں میں پایا جاتا ہے ــ۔

یہ جانور زیادہ تر دو رنگوں کا ہوتا ہے: **سبز** اور **بھورا** ــ **مینڈکوں** میں کئی ایسے ہیں جو زہریلے ہیں اور اِن کے زہر کو پچھلے دور میں اِنسانوں نے تیروں کی نوک پر لگا کے جنگوں میں استعمال کیا۔ـ

پاکستانی مینڈک
--------------

پاکستانی **مینڈک** ــ
بارشوں کے مہینوں میں پاکستان میں **مینڈک** نظر آتے ہیں ــ کہا جاتا ہے کے پاکستان میں مینڈکوں کی لگ بھگ تین سو (300) اقسام ہیں ــ۔

صلاحیت
------

مینڈک ایک ایسا جانور ہے جو زمین اور پانی دونوں میں رہ سکتا ہے (یعنی ہوا اور پانی دونوں میں سانس لینے کی صلاحیت رکھتا ہے۔)

استعمال
-------

مینڈکوں میں کئی مینڈک ایسے ہیں جو زہریلے ہیں۔

تعداد
-----

کہا جاتا ہے کہ 1980ءسے آج تک **مینڈکوں** کی ٪30 اقسام ناپید ہو چکی ہیں۔

مزید دیکھیے
-----------

* وادی سندھ کا مینڈک

حوالہ جات
---------

1. 1 2  Book = *"Biology 9" , p #13 , PLD publishers, lahore , Authors = Dr. William George and Dr. A. R. Sheikh*
**ماہ چوچک بیگم** ( فارسی: ماہ چوچک بیگم‎ ؛ وفات: 28 مارچ 1564) ، جس کا مطلب ہے "چاند کا پھول" ، دوسرے مغل بادشاہ ہمایوں کی ایک بیوی تھی۔ وہ ایک حوصلہ مند خاتون تھیں جنھوں نے نائب صبحدار سے اقتدار چھین لیا اور خود ہی کابل پر حکمرانی کی، ایک بار اپنی فوج کی ذاتی حیثیت سے رہنمائی کی اور جلال آباد میں منیم خان کو شکست دی۔

ابتدائی سال
-----------

معاصر تاریخ میں کسی بھی کتاب میں مہ چوک بیگم کے والدین کا ذکر نہیں ہے۔ وہ ارغون کے بیرم اوغلان اور فریدون خان کابلی کی بہن تھیں۔ ہمایوں نے 1546 میں مہ چوچک سے شادی کی۔ اس کے دو بیٹے ، محمد حکیم مرزا اور فرخ فال مرزا اور تین بیٹیاں ، بخت النساء بیگم ، سکینہ بانو بیگم اور آمنہ بانو بیگم تھیں۔

بطور بیوہ ملکہ
--------------

وہ ان مغل خواتین میں سے تھی جنھوں نے اپنے دور حکومت کے ابتدائی دنوں میں اکبر کو بہت پریشانی دی۔ اس کا بیٹا مرزا محمد حکیم تھا۔ 1554 میں ہمایوں نے اس لڑکے کو، جو اس وقت تین سال کی عمر کا تھا، منیم خان کے زیر نگرانی کابل کا گورنر نامزد کیا۔ 1566 میں اکبر نے تقرری کی تصدیق کی۔ منیم خان 1561 میں عدالت میں حاضر ہوئے اور ان کے بیٹے غنی نے ان کی جگہ لی۔ مہ چوچک سیاسی طور پر حوصلہ مند خاتون تھیں۔ اس کو فضل بیگ اور اس کے بیٹے عبد الفتح (جو غنی خان سے نفرت کرتے تھے )نے مشورہ دیا کہ وہ کابل کے دروازے بند کر دیں ، جب غنی خان کسی زمانے میں فالز پر عارضی طور پر غیر حاضر تھے۔ غنی خان کو اس کی مخالفت کرنے کے لیے کوئی پیروکار نہیں مل پائے ، وہ ہندوستان چلے گئے۔ اس کے بعد مہ چوچک بیگم نے فضلی بیگ کو وکیل اور عبد الفتح کو نائب (ریجنٹ) کے عہدے پر مقرر کیا ، لیکن ان سے غیر مطمئن ہونے کی وجہ سے اس نے دونوں کو شاہ ولی کے مشورے پر ہلاک کر دیا۔ جب اکبر نے یہ سب سنا تو اس نے ماہ چوچک کے خلاف منیم خان کے ساتھ ایک فوج کا دستہ بھیجا۔ ماہ چوچک نے اس دستے سے لڑائی کی اور جلال آباد میں منیم خان کو شکست دی۔ مہ چوچک نے تین مشیروں کی مدد سے کابل پر حکمرانی کی، جن میں سے دو اس سے پہلے مارے گئے تھے۔ اب تیسرا بھی مارا گیا۔ ان کی جگہ حیدر قاسم کوہبور آگیا جسے مہ چوک بیگم نے وکیل بنایا۔ منیم فرار ہوکر غاکاروں میں چلا گیا اور شرمندہ اور ہچکچاتے ہوئے وہ اکبر سے جا ملا، جس نے اسے آگرہ کے قلعے میں کمانڈر مقرر کیا۔

اس دوران ایک شاہ ابو المالی، جو شہر ترمیز کے عظیم سید خاندان سے تعلق رکھتا تھا جو لاہور جیل سے فرار ہوا اور کابل پر پہنچا اور پناہ کے لیے ماہ چوچک بیگم سے رابطہ کیا۔ بیگم نے ان کا استقبال کیا ان کے ساتھ فراخ دلی کی اور اپنی بیٹی بخت النساء بیگم کو اس کے ساتھ نکاح میں دے دیا۔

موت
---

شاہ ابوالمالی جلد ہی مہ چوک بیگم کے غلبہ اور مداخلت کے طریقوں سے تھک گیا۔ وہ اپنے لیے کابل چاہتا تھا۔ چنانچہ اس نے 1564 میں بیگم اور حیدر قاسم کو مار ڈالا۔ اکبر کے سوتیلے بھائی اور مہ چوچک کے بیٹے کو بدخشان کے مرزا سلیمان نے خوش قسمتی سے بچایا لیا، جس نے عبدالمالی کو شکست دی اور مرزا حکیم کو کابل پر اپنی گرفت برقرار رکھنے میں مدد فراہم کی۔ ماہ چوچک بیگم کی سرگرمیاں اور اس کے سیاسی عزائم یقینا اکبر کے لیے درد سر ثابت ہوئے۔ بس جب وہ اپنے والد کے ورثے کا استحکام حاصل کرنے کی کوشش کر رہے تھے ، کھو دیا اور بالآخر ہندوستان میں سلطنت حاصل کرلی۔ لیکن جلد ہی اسے ماہ چوچک بیگم اور اس کے حیرت انگیز طریقوں سے رہا کر دیا گیا۔

مقبول ثقافت میں
---------------

2013 کے بعد سے ، ایک ٹیلی ویژن سیریز ، جودھا اکبر کے نام سے ، ٹی وی پر ٹی وی نشر ہوئی ، جس میں ماہ چوچک بیگم کا کردار اداکارہ ، میتا واشٹ ادا کر رہے ہیں۔

حوالہ جات
---------
موٹارو مارٹل کامبیٹ کہانیوں اور کھیلوں کی ایک شخصیت ہے۔

تاریخ
-----

موٹارو ایک **سینٹار** نسل کا سپاہی ہے جو مارٹل کامبیٹ 3 میں شاوخان (مارٹل کامبیٹ) کے ساتھ آخری دشمن ہوتا ہے۔ اس کو گورو اور کنٹارو کی **شوکان** نسل سے سخت نفرت ہے اور اس کی ہمیشہ کوشش یہ رہی ہے کہ شاوخان کے سامنے یہ اپنی سینٹار نسل کی اہمیت دکھا سکے۔

سپاہانہ فن
----------

موٹارو ایک خطرناک شخصیت ہے۔ اس کے سپاہانہ فن کو **حارس** یعنی گھوڑا کہا جاتا ہے۔ اس کے سر پہ سینگھ، گھوڑے والی ٹانگیں اور مگر مچھ جیسی دم سب دشمنوں کے لیے دردناک ثابت ہوتے ہیں۔

بیرونی روابط
------------

مارٹل کامبیٹ میں موٹارو

| * د
* ب
* ت
مارٹل کامبیٹ سیریز |
| --- |
| Video games | 
* لیو کینگ
* سب زیروہ
* سکارپین
* ریڈن
* کینوہ
* باراکا
* بو راۓ چو
* ساۓرئکس
* دراھمن
* عرماک
* فراسٹ
* فوجن
* گورو
* حاوئک
* حوٹارو
* جیڈ
* جارک
* جاکس بریگز
* قبال
* خامیلین
* کنٹارو
* کیرا
* کٹانا
* کوبرہ
* کنگ لاؤ
* لی مئ
* موادو
* ملینا
* موکاپ
* مولوق
* موٹارؤ
* نائٹ ولف
* نٹارا
* نوب سا‏‏ئبوٹ
* عناگا
* کوانچی
* رین
* ریکؤ
* رپٹائل
* سیکٹور
* شینگ سنگ
* شیواہ
* شننک
* سندیل
* سموک
* کرٹس سٹرا‏ئکر
* تانیا
* شاوخان

 |
جزوی طور پر دفن بندوق کی جگہ جو فورٹ بینکس کا حصہ بنی۔
**لٹل بے** آسٹریلیا کی ریاست نیو ساؤتھ ویلز میں جنوب مشرقی سڈنی کا ایک مضافاتی علاقہ ہے۔ لٹل بے سڈنی کے مرکزی کاروباری ضلع سے 14 کلومیٹر جنوب مشرق میں واقع ہے اور یہ شہر رینڈوک کے مقامی حکومتی علاقے کا حصہ ہے۔ لٹل بے بوٹنی بے کے شمال میں ایک ساحلی مضافاتی علاقہ ہے۔ مضافاتی علاقے نے اپنا نام لٹل بے نامی جغرافیائی تشکیل سے لیا ہے، جس میں ایک چھوٹا سا ساحل بھی ہے۔ پرنس ہنری ہسپتال ایک مشہور تاریخی نشان تھا جو کبھی لٹل بے پر واقع تھا۔

### تاریخ

لٹل بے ایریا کو سب سے پہلے 1881-82 میں سڈنی کے چیچک کے پھیلنے کے دوران صفائی کے کیمپ کے طور پر استعمال کیا گیا تھا، تاکہ بیماری کے شکار افراد کے صحت مند رابطوں کو الگ کیا جا سکے۔ پہلے تو ساحل سمندر پر ایک "ٹینٹ سٹی" قائم کیا گیا، لیکن ساتھ ہی حکومت نے متعدی بیماریوں کے علاج کے لیے یہاں ایک مستقل ۔سپتال بنانے کا فیصلہ کیا۔ لٹل بے ایک مثالی مقام تھا کیونکہ یہ بستیوں سے الگ تھلگ تھا لیکن پھر بھی سڈنی سے کافی قریب تھا۔ 1900ء کے سڈنی میں بوبونک طاعون کے دوران کوسٹ ہسپتال خاص طور پر قابل قدر تھا اور پھر جب یورپ سے واپس آنے والے فوجی 1919ء میں انفلوئنزا وائرس کو واپس لائے۔ کوسٹ ہسپتال 1934ء میں پرنس ہنری ہسپتال بن گیا۔ 2001ء میں سروسز کو پرنس آف ویلز ہسپتال سڈنی میں منتقل کر دیا گیا اور ہسپتال کی جگہ رہائشی استعمال کے لیے دستیاب ہو گئی۔

حوالہ جات
---------

1. ↑  *The Book of Sydney Suburbs*, Compiled by Frances Pollon, Angus & Robertson Publishers, 1990, آئی ایس بی این 0-207-14495-8, p.155
**مسجد پٹولیاں** لوہاری دروازے کے اندر لوہاری منڈی میں موجود ہے۔

تاریخ
-----

اس مسجد کا درست سن تعمیر معلوم نہیں، 1882ء میں شائع شدہ کنہیا لال کی کتاب میں اتنا لکھا ہے کہ "یہ مسجد پہلے بھی کئی سو برس سے بنی ہوئی ہے 1282ھ میں میاں عمرو دین اوورسیر محکمہ ہارک ماسٹری نے بہت سا روپیہ صرف کر کے اپنے دادا کے نام پر اس کی تجدید کی۔ "اس معلوم ہوتا ہے کہ یہ مسجد کافی قدیم ہے اور 1865ء میں اس کی دوبارہ تعمیر ہوئی۔

عمارت
-----

نقوش "لاہور نمبر" میں درج ہے کہ اس "مسجد کے درمیانی دروازہ پر سنگ مرمر کی ایک سل نصب ہے جس پر اشعار لکھے ہوئے ہیں" مگر اب ایسی کوئی سل تو مسجد میں نظر نہیں آتی البتہ مسجد کے داخلی دروازے پر ایک تختی موجود ہے جس پر 1903ء لکھا ہوا ہے۔ مسجد تو اب جدید طرز پر دوبارہ تعمیر کی گئی ہے پرانی عمارت تو اب موجود نہیں ہے۔ اس مسجد کی مغربی جانب مہاراجا کھڑک سنگھ کی حویلی تھی۔ کھڑک سنگھ کی حویلی کے ایک طرف کونے میں مسجد تھی کھڑک سنگھ نے اپنی حویلی کی عمارت میں خم ڈال لیا مگر مسجد کو نہ گرایا جب تک زندہ رہا امام مسجد کے لیے دس روپے ماہوار مقرر کیے رکھا۔ 1846ء میں انگریزی فوج کو یہاں ٹھہرایا گیا۔ بعد ازاں انگریز سرکار نے اس حویلی کو گرا کر اینٹیں اور پتھر فروخت کر ڈالا۔ مسجد کے قریب تاریخی کوچہ محلے داراں ہے جس میں ایک قدیم عمارت کے آثار موجود ہیں اہل محلہ کو اس عمارت کے متعلق کچھ علم نہیں ہے البتہ لوگ معروف لوگوں کے گھروں کی نشان دہی کرتے ہیں جو یہاں کسی زمانے میں رہائش پزیر تھے۔ حاجی امیر الدین المعروف عینکوں والے، غلام غوث، حکمیموں کی حویلی اور حاجی عبدلاسلام صاحب کا گھر کوچہ محلے داراں میں تھا۔ کوچہ محلے داراں میں بھی ایک مسجد موجود ہے۔ کوچہ محلے داراں پہلے کوچہ بیلی رام سے جا کر ملتا تھا مگر اب کافی عرصے سے یہ راستہ بند ہے۔ کوچہ محلے داراں کے رہائشی کافی خوش اخلاق ہیں۔ اہل محلہ کے برتاو  سے معلوم ہوتا ہے کہ یہاں کہ لوگ مل جل کر رہتے ہیں اور یہاں کے لوگ اب بھی ایک دوسرے سے جڑے ہوئے ہیں۔

حوالہ جات
---------


| * د
* ب
* ت
اندرون لاہور کے اہم مقامات |
| --- |
| **دروازے** | 
* اکبری دروازہ
* بھاٹی دروازہ
* ٹکسالی دروازہ
* دہلی دروازہ
* روشنائی دروازہ
* شاہ عالمی دروازہ
* شیرانوالہ دروازہ
* کشمیری دروازہ
* لوہاری دروازہ
* مستی دروازہ
* موچی دروازہ
* موری دروازہ
* یکی دروازہ

 |
| **مساجد** | 
* بادشاہی مسجد
* مریم الزمانی بیگم شاہی مسجد
* موتی مسجد
* نیویں مسجد
* اونچی مسجد
* سنہری مسجد
* مسجد بوکن خان
* مسجد پٹولیاں
* مسجد خراسیاں
* مسجد شب بھر
* مسجد شہید گنج
* مسجد صالح کمبوہ
* مسجد ملا جیون
* مسجد وزیر خان
* مسلم مسجد
* چینیاں والی مسجد

 |
| **مدارس** | 
* جامعہ نظامیہ رضویہ
* جامعہ نعمانیہ

 |
| **قلعہ لاہور** | 
* قلعہ لاہور
* عالمگیری دروازہ
* موتی مسجد
* شیش محل
* نولکھا
* دیوان عام
* دیوان خاص
* روشنائی دروازہ

 |
| **مقبرے** | 
* داتا دربار
* مقبرہ علامہ اقبال
* احمد ایاز
* رنجیت سنگھ کی سمادھی

 |
| **حویلیاں** | 
* حویلی راجہ دھیان سنگھ
* حویلی بارود خانہ
* حویلی چونامنڈی
* حویلی نثار
* حویلی نو نہال سنگھ
* مبارک حویلی

 |
| **دیگر** | 
* اقبال پارک
* باؤلی باغ
* چٹا دروازہ
* حضوری باغ
* حضوری باغ بارہ دری
* دینا ناتھ کا کنواں
* شاہی حمام
* فقیر خانہ
* فورٹ روڈ، لاہور
* فورٹ روڈ فوڈ اسٹریٹ
* مینار پاکستان
* نولکھا بازار
* وزیر خان چوک
* ہیرا منڈی

 |
| 
* Wikipedia book کتاب
* Category زمرہ:اندرون لاہور

 |
**قطب بخش تان رس خان** (پیدائش: 1801ء - وفات: 1885ء) ہندوستان کا ایک عظیم موسیقار جو بہادر شاہ ظفر اور میر محبوب علی خان دونوں کے دربار سے وابستہ رہا۔ اصل نام قطب بخش تھا لیکن تان رس خان سے شہرت حاصل کی، اس کا خاندان محمد شاہ کے زمانے سے مغل دربار میں خاصا رسوخ رکھتا تھا، تان رس خان کے والد قدیر بخش شاہ عالم ثانی کے عہد میں درباری گویّا تھے۔ تان رس بہادر شاہ ظفر کی درباری گائنوں کا اتالیق بھی رہا۔ اس کے دو فرزند تھے، غوث اور امراؤ خان۔

دربار دلی
---------

تان رس خان انتہائی ذہین تھا، چنانچہ جلد ہی اپنے آبائی پیشے میں مہارت حاصل کرلی۔ بہادر شاہ ظفر کے دربار میں اس کی فنی مہارت کا ذکر ہوا تو اسے شاہی دربار میں پیش کیا گیا۔ اس زمانے میں شاہی ملازمین کی تنخواہیں کم ہوتی تھیں لیکن شاہی نوازشوں کی فراوانی کی بنا پر تنگ دستی کی شکایت نہیں رہتی۔ چنانچہ تان رس خان کو بھی یخنی اور میوے کا یومیہ خرچ ملتا۔ اپنی مہارت اور فراست کی بنا پر دربار میں جلد ہی ترقی کی اور "تان رس خان" کا خطاب شاہی حاصل کیا۔

تان رس خان بہادر شاہ ظفر کی گائنوں کو سنگیت کی تعلیم دیا کرتے تھے۔ چنانچہ پیاری بائی، چندر بائی، مصاحب بائی، سلطان بائی وغیرہ کل اٹھارہ گائنیں تھیں اور ہر ایک اپنے فن میں طاق۔

کچھ عرصے بعد دربار میں تان رس خان اور پیاری بائی کے تعلقات کے چرچے عام ہوئے تو عتاب شاہی نازل ہوا اور قلعہ معلی سے نکالے گئے۔ اس افتاد کی وجہ سے تان رس خان انتہائی متفکر تھے کہ بادشاہ کی جانب سے پیغام آیا: 


|  |  |  |
| --- | --- | --- |
| "| خطاب، تنخواہ و معاش بدستور بحال و جاری ہے لیکن آئندہ کے لیے دربار بند اور قلعہ میں آنے کی اجازت نہیں۔ | "|

بعد ازاں ان اٹھارہ گائنوں کو بھی بہادر شاہ نے اپنے دربار سے برطرف کر دیا۔

دربار دکن
---------

1857ء کی جنگ آزادی کے بعد مغل سلطنت کا دربار اجڑ گیا، تو تان رس خان نے ریاست الور، ریاست جے پور اور ریاست جودھ پور میں ملازمتیں کیں اور خوب انعام و اکرام پائے۔ ریاست حیدرآباد کے دربار کا چرچا سن کر حیدرآباد جا پہنچا اور میر محبوب علی خان کے دربار سے وابستہ ہو کر انتہائی عروج حاصل کیا۔

انتقال
------

تان رس خان کا انتقال حیدرآباد میں ہوا اور شاہ خاموش کی درگاہ کے قرب میں تدفین ہوئی۔ انتقال کے بعد ان کے فرزندوں کی خواہش تھی کہ کچھ روز حیدرآباد میں سپرد خاک رکھ کر لاش کو واپس دلی لے جائیں لیکن نظام دکن کے منع کرنے پر اس سے باز رہے۔

مزید دیکھیے
-----------

* منشی رضی الدین (جنہیں تان رس خان کا وارث کہا جاتا ہے)

حوالہ جات
---------

1. ↑  سوَر گنگا
2. ↑  قلعہ معلی کی جھلکیاں از عرش تیموری، ص: 46
3. ↑  قلعہ معلی کی جھلکیاں از عرش تیموری، ص: 47 تا 50
4. ↑  قلعہ معلی کی جھلکیاں از عرش تیموری، ص: 51، 52
5. ↑  قلعہ معلی کی جھلکیاں از عرش تیموری، ص: 52

بیرونی روابط
------------

* انسائیکلوپیڈیا سندھیانا کا سوانحی صفحہ
یونیورسٹی کے گیٹ پر عربی تزئین کاری دیکھی جا سکتی ہے۔
**جامعہ مستنصریہ** یا **مستنصریہ یونیورسٹی** (عربی: الجامعة المستنصرية) بغداد ، عراق کی ایک یونیورسٹی ہے۔

تاریخ
-----

اصل مدرسہ مستنصریہ 1227ء (یا کچھ دستاویزات کے مطابق 1232/34 AD) میں عباسی خلیفہ المستنصر) کے دور میں قائم ہوا تھا۔ اور یہ دنیا کے قدیم جامعات میں سے ایک تھی۔ دریائے دجلہ کے بائیں کنارے پر واقع اس کی عمارت؛ منگول حملہ (1258ء) میں بچ گئی تھی اور اسے دوبارہ بحال کیا گیا تھا۔

جدید **مستنصریہ یونیورسٹی**  *ریپبلک آف عراق ٹیچرز یونین* کے امداد اور مالی تعاون سے 1963 میں قائم کی گئی تھی ، جس میں بنیادی طور پر شام کے تعلیم کی فراہمی شامل تھی۔ 1964 میں یونیورسٹی کو ایک نیم ریاستی ادارہ کا درجہ اور کچھ ریاستی مالی اعانت دی گئی۔ اسی کے ساتھ ہی اس نے ایک اور نجی یونیورسٹی "الشعب یونیورسٹی" کو جذب کیا، جس کی بنیاد؛ "عراقی ایسوسی ایشن آف اکنامسٹس" (معاشی ماہرین کی ایسوسی ایشن) نے رکھی تھی اور پھر شہر کے مرکز کے شمال میں ایک نئے کیمپس میں منتقل ہو گئی۔ ابتدا میں یونیورسٹی نے موصل اور بصرہ میں بھی کالجوں کا انتظام کیا۔

1966 میں ایک قانون منظور ہوا، جس کے تحت نجی یونیورسٹیوں کو عوامی یونیورسٹیوں میں تبدیل کر دیا گیا۔ اس طرح *جامعہ مستنصریہ* بغداد یونیورسٹی کے اندر مختصر طور پر ایک کالج بن گیا۔ 1967 میں اعلی تعلیم کی ایک بڑی تنظیم نو کا آغاز کیا گیا ، اس ارادے کے ساتھ کہ 1969 تک پچھلے تمام اداروں کو ختم کر کے ان کی تشکیل نو کر دی جائے گی۔ *جامعہ مستنصریہ* کو 1968 میں ایک علاحدہ یونیورسٹی کے طور پر نامزد کیا گیا تھا اور اس کے برانچ کیمپس کو موصل یونیورسٹی اور بصرہ یونیورسٹی کا حصہ بنانے کے لیے الگ کر دیا گیا تھا۔

کالجز
-----

* طبیہ کالج: مرکزی کیمپس کے باہر ، الیرموک ٹیچنگ ہسپتال اور نیشنل سینٹر آف ہیماٹولوجی سے منسلک۔ یہ بغداد میں چار میڈیکل اسکول میں سے ایک ہے اور دوسرا قائم بغداد یونیورسٹی میڈیکل کالج کے بعد) ہے۔
* دندان سازی کالج: بغداد میں دوسرا (بغداد یونیورسٹی دندان سازی کالج کے بعد)۔ الکرمہ ٹیچنگ ہسپتال سے منسلک ہے۔
* لا کالج
* مینجمنٹ و اکانومی کالج
* آرٹس کالج
* تعلیمی کالج
* سائنس کالج
* جسمانی تعلیم کالج
* انجینئری کالج
* دواسازی کالج
* سیاسیات کالج
* بنیادی تعلیم کالج
* مہمان نوازی کالج
* QA Department

قابل ذکر سابق طلبہ
------------------

* قاسم محمد تقی السہلانی ، مجلس نواب کے ایک رکن
* رحیم الحاج ، اوڈ پلیئر (موسیقار) اور کمپوزر
* نظمی اوچی ، ایک تاجر اور ارب پتی
* عالیہ ممدوح ، ایک ناول نگار ، مصنف اور صحافی
* بتول خضیری ، ناول نگار / مصنف
* بشار ایم نیما، انفارمیشن سیکیورٹی کے پروفیسر

بیرونی روابط
------------

|  |  |
| --- | --- |
|  | ویکی ذخائر پر **جامعہ مستنصریہ** سے متعلق سمعی و بصری مواد ملاحظہ کریں۔ |

* Official website
* Official website

متناسقات: 33°20′19″N 44°23′23″E﻿ / ﻿33.33861°N 44.38972°E﻿ / 33.33861; 44.38972

|  |  |
| --- | --- |
| معلومات کتب خانہ | 
* ورلڈ کیٹ آئیڈینٹیٹیز
* وی آئی اے ایف: 154773257
* ایل سی سی این: n80149976
* آئی ایس این آئی: 0000 0004 1765 131X
* جی این ڈی: 81590-1

 |
ایک ماں اپنی اولاد کو خود کے اوپر تھامے ہوئے ہیں۔
دریائی شیرنی ماں اپنے نومولود کے ساتھ
پیلے پیٹ والی ایک مرموٹ ماں اپنی اولاد کا بوسہ لیتے ہوئے۔.
**ماں کا بندھن** ایک رشتے داری ہے جو ایک ماں اور اس کے بچے کے درمیان ہوتی ہے۔ حالاں کہ عام طور اس کو حمل اور زچگی سے جوڑا جاتا ہے، ماں کا بندھن کبھی کبھار اس وقت بھی رو نما ہو سکتا ہے جب زیر گفتگو بچے سے کوئی فطری رشتہ نہ ہو جیسے کہ تبنیت کے معاملے میں۔

جسمانی اور جذباتی عوامل، دونوں ماں اور بچے کے بندھن کے عمل پر اثر انداز ہو سکتے ہیں۔ جدائی کے تجسس کی بدنظمی کی صورت میں ایک بچہ خوف زدہ اور بے حد گھبرایا ہوا ہوتا ہے، خصوصًا جب وہ اپنے سے محبت کرنے والوں سے الگ ہوتا ہے، جو اکثر یا تو ماں باپ میں سے کوئی ایک یا کوئی اور پرورش کنندہ ہو سکتا ہے۔ نئی مائیں ہمیشہ اپنی اولاد سے فوری محبت کا جذبہ نہیں محسوس کرتی ہیں۔ اس کے بر عکس یہ بندھن ایک طویل عرصے کے روابط پر محیط ہو سکتا ہے۔ بندھنوں میں مضبوطی اور استقامت گھنٹوں، دنوں، ہفتوں یا کبھی کبھی تو مہینوں کے عرصے پر محیط ہو سکتی ہے۔

مزید دیکھیے
-----------

* انسانی بندھن
* باپ کا بندھن
* سینڈریلا کا اثر
* ماں کا لڑکا
* بچہ پوشی، ہم خوابی

حوالہ جات
---------

1. ↑  Winkler، Jiří (2000). "Utváření mateřského pouta v těhotenství" [Development of the maternal bond during pregnancy]. *Časopis Lékařů Českých* (بزبان التشيكية). **139** (1): 5–8. PMID 10750284.  صيانة CS1: لغة غير مدعومة (link)
**جاپان میں ٹیلی فون نمبر** (Telephone numbers in Japan) علاقہ کوڈ، ایکسچینج نمبر، اورصارفی نمبر پر مشتمل ہوتے ہیں۔

نمبروں کی اقسام
---------------

```
**1xx** خصوصی نمبر
**001 اور 00xx** کیریئر انتخاب کوڈ
**0x** 2-ہندسی جغرافیائی علاقہ کوڈ
**0xx** 3-ہندسی جغرافیائی علاقہ کوڈ
**0xxx** 4-ہندسی جغرافیائی علاقہ کوڈ
**0xxxx** 5-ہندسی جغرافیائی علاقہ کوڈ
**0x0** 3-ہندسی غیر جغرافیائی علاقہ کوڈ (کے علاوہ 010)
**0xx0** 4-ہندسی غیر جغرافیائی علاقہ کوڈ (01x0, 0570, 0800, 0910, 0990)
```

منتخب بڑے شہروں کا علاقہ کوڈ
----------------------------

```
**11** ساپورو
**13-8** ہاکوداتے
**16-6** اساہیکاوا
**17-7**　یا **172** اوموری
**18-8** اکیتا
**19-6** موریوکا
**22** سیندائی
**23-6** یاگاماٹا
**24-5** فوکوشیما
**24-6** ایواکی
**24-9** کوریاما
**25** نیگاتا 
**26** ناگانو
**27-2** مایباشی
**27-3** تاکاساکی
**28-6** اوتسونومیا
**3** ٹوکیو （23 خصوصی وارڈ)، کومائی
**4-29** توکوروزاوا
**4-70** کاموگاوا
**4-71** کاشیوا
**42-6** ہاچیوجی
**42-7** ماچیدا، ساگامیہارا
**43** 　چیبا
**44** کاواساکی
**45** یوکوہاما
**46-6** فوجیساوا
**46-8** یوکوسوکا
**47-3** اچیکاوا، ماتسودو
**47-4** (473 for west part of the city) فوناباشی
**48-2** کاواگوچی
**48-6 یا 48-7 یا 48-8** سائیتاما
**48-9**　سوکا، کوشیگایا
**49** کاواگوے
**52** ناگویا
**53** ہاماماتسو
**53-2** تویوہاشی
**54** شیزوکا
**55** کوفو
**56-4** اوکازاکی
**56-5** ٹویوٹا
**56-8** کاسوگائی
**56-9** ہانڈا
**58** گیفو
**58-6** اچینومیا
**59-2** تسو، یوکائشی
**6** اوساکا، ہیگاشیوساکا، سوئیتا، تویوناکا، اماگاساکی
**72-2** ساکائی
**72-6** تاکاتسوکی
**72-8** ہیراکاتا
**73** واکایاما
**74-2 یا 74-3** نارا
**75** کیوٹو
**76-2** کانازاوا
**76-4** تویاما
**76-8** سوزو
**77-5** اتسو
**77-6** فوکوئی
**78** کوبے
**79-0** کاسائی
**79-2 یا 79-3** ہیمیجی
**79-4** کاکوگاوا
**79-7 یا 79-8** نیشیمومیا، تاکارازوکا
**82** ہیروشیما
**83-2 یا 83-4** شیمونوسیکی
**83-9** یاماگوچی
**84** فوکویاما
**85-2** ماتسو
**85-7** توتوری
**86-2 یا 86-9** اوکایاما
**86-4 یا 86-5** کوراشیکی
**87** تاکاماتسو
**88-6** توکوشیما
**88-8** کوچی
**89** ماتسویاما
**92** فوکوکا
**93** کیتاکیوشو
**942** کورومی
**95-8** ناگاساکی
**95-2** ساگا
**95-6** ساسیبو
**96** کوماموتو
**97** اوئیتا
**98-8 یا 98-9** ناہا
**98-1 یا 98-5** میازاکی
**99** کاگوشیما
```

حوالہ جات
---------



| * د
* ب
* ت
 ایشیا میں ٹیلی فون نمبر |
| --- |
| ممالک | 
* افغانستان
* آرمینیا
* آذربائیجان
* بحرین
* بنگلہ دیش
* بھوٹان
* برونائی
* برما (میانمر)
* کمبوڈیا
* چین
* قبرص
* مشرقی تیمور
* مصر
* جارجیا
* بھارت
* انڈونیشیا
* ایران
* عراق
* اسرائیل
* جاپان
* اردن
* قازقستان
* شمالی کوریا
* جنوبی کوریا
* کویت
* کرغیزستان
* لاؤس
* لبنان
* ملائشیا
* مالدیپ
* منگولیا
* نیپال
* عمان
* پاکستان
* فلپائن
* قطر
* روس
* سعودی عرب
* سنگاپور
* سری لنکا
* سوریہ
* تاجکستان
* تھائی لینڈ
* ترکیہ
* ترکمانستان
* متحدہ عرب امارات
* ازبکستان
* ویتنام
* یمن

 |
| محدود مسلّم ممالک | 
* ابخازيا
* نگورنو کاراباخ
* شمالی قبرص
* فلسطین
* جنوبی اوسیشیا
* تائیوان

 |
| تابع ممالک و علاقہ جات | 
* برطانوی بحرہند کا خطہ
* جزیرہ کرسمس
* جزائر کوکوس
* ہانگ کانگ
* مکاؤ

 |
**کینیڈا کے جانور** کینیڈا بھر میں انتہائی مختلف النوعیت کے حامل ہیں۔ کینیڈا میں ایک سے زیادہ بیئیاتی نظامات (ایکو سسٹم) ہیں جو برٹش کولمبیا کے گھنے جنگلات، مغربی کینیڈا کے گھاس کے میدان اور شمال میں ٹنڈرا کے میدانوں پر مشتمل ہیں۔ اتنے بڑے زمینی رقبے اور اتنی کم آبادی کی وجہ سے کینیڈا کے جنگلات میں بے شمار جانوروں کی آبادیاں موجود ہیں۔ ان میں معدومیت کے خطرے سے دوچار اور عام جانور بھی شامل ہیں۔

معدومیت کے خطرے کے شکار جنگلی جانوروں اور نباتات کی ایک الگ سے فہرست بھی بنائی گئی ہے۔

فقاریہ
------

### پستانیہ

پستانیہ جانور کینیڈا بھر میں ہر جگہ پائے جاتے ہیں۔ یہاں بچے دینے والے جانوروں کے چھ مختلف گروہ موجود ہیں۔ ان میں چمگادڑیں، گوشت خور، کھر دار، سمندری، حشرات خور اور کترنے والے جانور شامل ہیں۔ اس کے علاوہ اپوسم بھی اب کینیڈا کے جنوب میں پایا جانے لگا ہے۔

کینیڈا میں موجود بے پناہ وسیع جنگلاتی رقبوں کی وجہ سے یہاں ڈھیر سارے بڑے جانور بھی پائے جاتے ہیں جن میں کچھ جانور زیادہ آباد علاقوں کو چھوڑ گئے ہیں۔ ان میں بھیڑیئے اور بھورے ریچھ اہم ہیں۔ ایسے جانور جو زیادہ تر کینیڈا تک محدود ہیں، شمال میں پائے جاتے ہیں۔ ان میں کیری بو، موز، ولورین اور مشک بیل اہم ہیں۔ دیگر اہم کینیڈین جانوروں میں لنکس اور شمالی امریکا کا اود بلاؤ اہم ہیں۔ اود بلاؤ کینیڈا کا ایک اہم نشان ہے۔

قدیم جانوروں کے علاوہ کئی یورپی جانور بھی یہاں متعارف کرائے گئے ہیں جن میں گھوڑا، سور، بھیڑ، کتا، بلی اور مویشی اہم ہیں۔ جنگلی ممالیہ جانوروں میں بھورا چوہا اور گھریلو چوہا اہم ہیں۔

### پرندے

کینیڈا میں پرندوں کی کل 462 اقسام پائی جاتی ہیں۔ اہم اور عام پرندوں میں کینیڈائی قاز، برفانی الو اور عام کوا شامل ہیں۔ دیگر اہم جانوروں میں کونجیں اہم ہیں جو وڈ بفیلو نیشنل پارک میں ہی اپنی افزائشِ نسل کرتے ہیں۔

### خزندے

کینیڈا میں خزندوں کی کل 43 اقسام پائی جاتی ہیں جن میں کچھوے، چھپکلیاں اور سانپ شامل ہیں۔ اہم اقسام کے خزندوں میں محض مگرمچھ یہاں نہیں ملتے۔

کینیڈا میں سانپوں کی کل 25 اقسام ملتی ہیں جو تین مختلف خاندانوں سے تعلق رکھتی ہیں۔ ان میں زہریلے اور غیر زہریلے دونوں شامل ہیں۔

کینیڈا میں چھپکلیوں کی چھ اقسام ملتی ہیں جو جنوب میں امریکی سرحد کے ساتھ رہتی ہیں۔

کینیڈا میں کچھوؤں کی بارہ اقسام پائی جاتی ہیں جو چھ مختلف خاندانوں سے تعلق رکھتی ہیں۔

نُناوُت، یوکون اور نیوفاؤنڈ لینڈ اور لیبرے ڈار میں کوئی خزندہ نہیں پایا جاتا۔

### جل تھلیئے

کینیڈا میں جل تھلیوں کی 43 اقسام پائی جاتی ہیں جن میں سیلے مینڈر اور مینڈک اہم ہیں۔

### مچھلیاں

کینیڈا کے دریاؤں میں ہر سال بحرالکاہل اور بحر اوقیانوس کی سامن مچھلیاں افزائش نسل کے لیے رخ کرتی ہیں۔۔ اس کے علاوہ یہاں کی میٹھے پانی کی جھیلوں اور ندیوں میں ٹراؤٹ اور چار وغیرہ ملتی ہیں۔

غیر فقاریہ
----------

سخت سردیوں کی وجہ سے کینیڈا میں کوئی بھی زہریلے پتنگے یا حشرات نہیں بستے۔ یہاں کے عام حشرات میں مچھر اور کالی مکھی اہم ہیں۔
**گھریلو ٹیکنالوجی** (domestic technology)، سے مراد اطلاقی علم کا گھر میں استعمال ہے۔

جدید گھروں میں معمولاً استعمال ہونے والی ٹیکنالوجی:

* تکیفِ ہوا (air conditioning)
* مرکزی گرماؤ (central heating)
* صفائی (cleaning)

\* مخشک پوشاک (clothes dryer)
\* جھاڑو (broom)
\* قاب شو (dishwasher)
\* کونچی (mop)
\* سنڈاس (sink)
\* خلائی مطہر (vacuum cleaner)
\* آلۂ دھلائی (washing machine)
* کمپیوٹر
* طعام سازی (food preparation / cooking)

\* بریان (barbecue)
\* نان ساز (breadmaker)
\* خلاط (blender)
\* ٹوٹنی (faucet)
\* غذاکار (food processor)
\* خردموجی چولہا (microwave oven)
\* آمیزندہ (mixer)
\* رس ساز (juicer)
\* تنور (oven)
* ذخیرۂ خوراک (food storage)

\* دُبّہ (tin can)
\* دبہ کاری (canning)
\* سرد خانہ (refrigerator)
* ابقائے خانہ (home maintenance)

\* زمین سازی سامان (Groundskeeping equipment)
\* باغبانی اوزار (garden tools)
\* رنگ پاش (paint sprayer)
\* آلۂ بنائی (knitting machine)
* نلکاری (pluming)
* طاقت سازی (power generation)

\* شمسی سیل (solar cell)
\* پون چکی (windmill)
* موبائل فون (telephone)
* کھڑکی

نیز دیکھیے
----------

* کثیر اطلاقیہ (major appliance)
**گِھسائی** یا **گِھس جانا** (انگریزی: wear and tear) کسی ٹھوس سطح نقصان زدہ ہونا، رفتہ رفتہ اپنی اصل شکل کھو دینا، کوئی نئی شکل یا ہیئت اختیار کرنے کو کہا جاتا ہے۔ گھسائی کی کئی وجوہ ہو سکتی ہیں: مکانیکی (مثلًا لوہے یا دھات کا زنگ آلود ہونا) یا کیمیاوی (جیسے کہ کسی شے کا اپنی آب و تاب کھو دینا، جیسے کہ کسی گاڑی کا ایک طویل عرصے اپنے رنگ کو کھو دینا یا بد رنگ ہو جانا)، وغیرہ۔

2020ء میں بین الاقوامی تحقیق
----------------------------

مختلف اییرو اسپیس، دفاعی، آٹوموبائل، خلائی آلات کے پرزوں کا عرصۂ استعمال بڑھانے کے لیے ہیئت میں تبدیلی اور گھسائی کم کرنے کی ضرورت ہوتی ہے۔ اس کے لیے عام طور سے ان فعال طریقہ ہائے کار کو لوبرکیٹ کرنے کی ضرورت پڑتی ہے، جس سے ان طریقوں کی لاگت، پیچیدگی اور وزن بڑھ جاتا ہے۔ انٹرنیشنل ایڈوانسڈ ریسرچ سینٹر فار پاؤڈر میٹلرجی اینڈ نیو میٹیریلس کے سائنس دانوں کے ایک گروپ نے نینوکمپوزٹ کوٹنگز کے ہیئت کے حساب سے جائزے (‍ڈپوزیشن) کے لیے ایک لائحۂ عمل وضع کیا ہے جو ان فعال طریقہ ہائے عمل کی گھسائی کو کم کر سکتی ہے۔ ادارے کے سائنس اور ٹیکنالوجی محکمے کا ایک خود مختار تحقیقات و ترقی کا مرکز ہے۔ سانئس دانوں نے یہ پایا ہے کہ ایک معاشی طور پر سے سس‍تی اور آسان چھونے والی الیکٹروپلیٹنگ یا الیکٹروڈپوزیشن طریقے کا استعمال کرتے ہوئے مخصوص شکل کے سیلیکون کاربائڈ کے سب مائکرون پرزوں کے امپریگنیشن کے ساتھ جست اور ٹنگسٹن پر مبنی کوٹنگز کم گھسائی والے اور اچھی تیل سے چلنے والی صلاحیت کے ساتھ گھسائی اور زنگ سے بچاؤ کا عمدہ رابطہ تیار کر سکتی ہیں۔ ایڈوانسڈ ریسرچ سینٹر فار پاؤڈر میٹلرجی اینڈ نیو میٹیریلس گروپ کے ذریعے تیار کردہ کوٹنگز گھسائی کو کم کرتی ہے اور بازار میں موجود اسی طریقے کی مختلف النوع گھسائی سے بچاؤ کی کوٹنگز کے مقابلے میں نمک سپرے کی وجہ تحفظ کو زیادہ روک سکتی ہیں۔یہ کوٹنگ‍ز کم گھسائی اور زنگ والی کوٹنگس کی بڑھتی ہوئی مانگ کا حل کر سکتی ہیں۔ یہ ایک کٹھن میٹرکس کے اندر کٹھور پرزوں کے ساتھ نینوکومپوسٹ کوٹنگز گھسائی سے بچاؤ اور کم زنگ کے تال میل میں اچھا نتیجہ دیتی ہیں۔

مزید دیکھیے
-----------

* لوہا

حوالہ جات
---------

1. ↑  इंटरनेशनल एडवांस्ड रिसर्च सेंटर फॉर पाउडर मैटलर्जी एंड न्‍यू मैटीरियल्‍स (एआरसीआई) के वैज्ञानिकों ने उपकरण का जीवन काल बढ़ाने के लिए घर्षण कम करने वाली नैनोकम्पोजिट कोटिंग्स का विकास किया
ایلینور روزویلٹ اس کلب سے 1952ء میں خطاب کرتی ہوئیں۔
**لیڈی حیدری کلب** (انگریزی: Lady Hydari Club) سابق نوابی ریاست حیدر آباد میں خواتین کے لیے مخصوص رؤسا کا کلب تھا۔ یہ بشیر باغ علاقے میں موجودہ طور پر گاندھی میڈیکل کالج کی عمارت میں واقع تھا۔

تاریخ
-----

اس کلب کی بنیاد 1929ء میں لیڈی آمنہ حیدری نے رکھی تاکہ خواتین ٹینس کھیل سکیں اور میل جول بڑھائیں۔لیڈی آمنہ حیدری سر نواب اکبر حیدری کی زوجہ تھیں جو نظام کے ایگزیکیٹیو کونسل کے صدر 1938-42 کے دور رہے تھے۔ اس کلب کا استعمال ہندوستان اور برطانوی، دونوں خواتین اور حیدرآباد لیڈیز ایسوسی ایشن نے کیا، جسے 1901ء میں قائم کیا گیا۔ 1952ء میں جب اس کلب میں سماجی کارکنوں کی کانفرنس ہوئی تھی، تب مقررین میں ایلینور روزویلٹ بھی ایک تھیں۔ یہ کلب بعد کے دور میں ایک شادی خانے یا تقریب گاہ کی شکل اختیار کر گیا تھا۔ یہاں پر کئی شادیاں اور دیگر تقاریب انجام پائی گئی ہیں۔ اس عرصے تک یہ خواتین شہر کا ایک اجتماعی مرکز بھی بنا رہا۔ تاہم بعد میں اس عمارت کو گاندھی میڈیکل کالج کے لیے حاصل کر لیا گیا۔ اس کے بعد اس کی سابقہ تاریخ سے کٹ کر یہ ایک تعلیم گاہ کا حصہ بن کر رہ گیا۔

اس کلب کی بانی لیڈی حیدری محبوبیہ گرلز اسکول کے نام سے ایک لڑکیوں کا اسکول بھی شروع کیا تھا۔

مزید دیکھیے
-----------

* حیدرآباد، دکن

حوالہ جات
---------

1. ↑  Rangan، Pavithra S. "Lady Hydari Club yearns for past glory". *The Hindu* (بزبان انگریزی). اخذ شدہ بتاریخ 19 مئی 2017.
2. ↑  "I've always struggled with my relationship with my father: Aditi - Times of India". *The Times of India*. اخذ شدہ بتاریخ 19 مئی 2017.
3. ↑
4. ↑  راشد آزرؔ
|  |
| --- |
| **گرگ** |
| مجمع النجوم گرگ بڑی تصویر کے لیے کلک کریں |
|   |
| **عربی نام:** | **السبع**  |
| **انگریزی نام:** | Lupus |
| **خاندان:** | جاثی |
| **آسمان میں مقام:** | آسمانِ جنوب سوم |
| **رقبہ:** | 333.683 ۔ (46 واں) |
| **فی صد رقبہ :** | آسمان کا 0.81 فی صد |
| **مطلع مستقیم:** | 15 گھنٹے 13.21 منٹ |
| **میل:** | 42 ڈگری 42.53 منٹ جنوب |
| **سیاروں والے ستارے :** |    1 |
| **چمکدار ستارے:** |    3 |
| **قریبی مجمع النجوم:** | مربع نجار، عقرب، پرکار، قنطورس، میزان اور حیدرہ |
|   |

  


**گرگ** (عربی: **السبع**  - انگریزی: Lupus) ایک مجمع النجوم کا نام ہے۔ اس کو خاندان مجمع النجوم جاثی میں شامل کیا جاتا ہے۔

بنیادی خصوصیات
--------------

اس کا مشاہدہ آسمانِ جنوب سوم میں کیا جا سکتا ہے۔ اس مجمع النجوم کا رقبہ 333.683 مربع ڈگری ہے۔ جو کل آسمان کا 0.81 فی صد بنتا ہے۔مطلع مستقیم 15 گھنٹے 13.21 منٹ ہے۔ اور میل 42 ڈگری 42.53 منٹ جنوب ہے۔ اس مجمع النجوم میں ایسے ستاروں کی تعداد ،جن کے ایک یا زیادہ سیارے دریافت کیے جاچکے ہیں، 1 ہے۔ چمکدار اور نمایاں نظر آنے والے ستاروں کی تعداد 3 ہے۔

قریبی مجمع النجوم
-----------------

اس کے اردگرد مربع نجار، عقرب، پرکار، قنطورس، میزان اور حیدرہ واقع ہیں۔

متعلقہ مضامین
-------------

* فہرست مجمع النجوم
* خاندان مجمع النجوم
انگریزی لفظ، theosophy کے لیے اردو و عربی لغات میں متعدد متبادلات ملتے ہیں جن میں؛ حکمت الٰہی، حکمت یزدانی اور ثیو صوفیت شامل ہیں۔ اصل میں theosophy کا لفظ یونانی کے دو الفاظ ؛ Thea اور sophy کا امیختہ لفظ ہے جہاں اول الذکر کے معنی مؤنث معبود اور بعد الذکر کے معنی حکمت یا عرفان کے آتے ہیں۔ sophy کو اصل میں مسلمانوں میں پیدا ہونے والی ایک تحریک تصوف کی اصل الکلمہ بھی سمجھا جاتا ہے اور اسی وجہ سے بعض لغات میں theosophy کو ثیو صوفیت بھی کہا جاتا ہے۔

یہ ایک نیم فلسفیانہ اور نیم مذہبی مکتب فکر ہے، جس کے مطابق بنیادی سچائیاں تمام مذاہب میں مشترک ہیں اور مذہبی اختلافات بے حقیقت ہیں۔ اس تحریک کی بانی مسز الینا پترونا بلاتسکی تھیں جنھوں نے تبت کے دورے کے بعد 1875ء میں، نیویارک میں تھیاسوفیکل سوسائٹی قائم کی۔ امریکا سے زیادہ ہندوستان میں ان کی پزیرائی ہوئی اور سوسائٹی کا صدر دفتر مدراس منتقل کر دیا گیا۔ امریکی تھاسوفیکل سوسائٹی کا صدر دفتر دھیٹن کے مقام پر ہے اور یہ سوسائٹی ہندوستانی سوسائٹی سے قدرے مختلف نظریات رکھتی ہے۔

|  |  |
| --- | --- |
|  | ویکی ذخائر پر **تھیوصوفی** سے متعلق سمعی و بصری مواد ملاحظہ کریں۔ |
**میلہ چراغاں** یا **میلہ شالامار** دراصل پنجابی صوفی شاعر شاہ حسین کے عرس کی تین روزہ تقاریب کا نام ہے۔ یہ تقاریب شاہ حسین کے مزار، جو لاہور کے علاقے باغبانپورہ میں واقع کے قریبی علاقوں میں منعقد ہوتی ہیں۔ باغبانپورہ کا علاقہ لاہور شہر کے باہر شالیمار باغ کے قریب واقع ہے۔ یہ تقاریب پہلے شالامار باغ کے اندر منعقد ہوا کرتی تھیں مگر صدر ایوب خان کے صدارتی حکم 1958ء کے بعد سے شالیمار باغ میں ان تقاریب کے انعقاد پر پابندی عائد کر دی گئی۔  

پہلے پہل یہ عرس پنجاب میں سب سے بڑی تقریب سمجھا جاتا تھا مگر اب یہ بسنت کے بعد دوسرا بڑا ثقافتی تہوار ہے۔ ماضی قریب تک یہ میلہ لاہور کی تاریخ کا سب سے بڑا کلچرل فیسٹول گردانا جاتا تھا۔۔ اب بسنت پر پابندی کے باعٹ یہ پھر بڑی تقریبات میں شمار ہوتا ہے۔
ایک میلہ جو ہر سال ماہ مارچ کے آخری ہفتے اور اتوار کو باغبان پورہ لاہور میں لگتا ہے۔ اگرچہ اسے مشہور صوفی حضرت مادھو لال حسین کی یادگار سمجھا جاتا ہے۔ لیکن دراصل یہ ایک موسمی میلہ تھا۔ اتفاق سے ایک دفعہ مادھو لال حسین کا عرس انہی تاریخوں میں آگیا جو میلے کے لیے مخصوص تھیں اور یہ دونوں اکھٹے منائے گئے۔ میلے میں زیادہ تعداد کسانوں کی ہوتی ہے جو اپنی منڈلیوں کے ساتھ گاتے بجاتے اور ناچتے آتے ہیں۔ اس موقع پر جو گیت گائے جاتے ہیں ان میں ’’بولیاں ‘‘ خصوصی حیثیت کی حامل ہوتی ہیں۔

حوالہ جات
---------

1. ↑

* میلہ چراغاںآرکائیو شدہ (Date missing) بذریعہ abntv.com (Error: unknown archive URL)
* میلہ چراغاں کے موقع پر کھانے پینے کے اسٹال[*مردہ ربط*]
* *A Victim of Apathy*, روزنامہ دی نیوز, مارچ 29, 2005ء

مزید دیکھیے
-----------

* بسنت
* عرس پیر منگھو
* عرس (اجمیر)
* شاہ حسین

| * د
* ب
* ت
موضوعات لاہور |
| --- |
| تاریخ | 
* لاہور کی ابتداء
* لاہور کی ایٹمولوجی
* لاہور کا ہندو دور
* لاہور میں مسلمانوں کا ابتدائی دور
* لاہور میں مغل دور
* لاہور کا سکھ دور
* تاریخ لاہور
* قرارداد پاکستان
* پاک بھارت جنگ 1965ء
* لاہور اعلامیہ
* لاہور کا خط زمانی

 |
| جغرافیہ | 
* لاہور کی آب و ہوا
* دریائے راوی
* ضلع لاہور میں جنگلی حیات
* آبادیات لاہور
* سانچہ:لاہور کے نواح

 |
| معیشت | 
* لاہور سٹاک ایکسچینج
* تعلیم
* پاکستان کی بلند ترین عمارات
* پاکستان کے جڑواں شہروں کی فہرست

 |
| ثقافت | 
* لاہور کا فن تعمیر
* لولی وڈ
* لاہوری پکوان
* تہوار
* پنجابی زبان
* موسیقی
* لاہور کی مشہور شخصیات
* لاہور میں مذہب
* خریداری
* لاہور میں کھیلوں کے مقامات کی فہرست

 |
| مقامات | 
* ہسپتال
* تعلیمی ادارے
* کتب خانے
* مساجد
* پارک اور باغات
* کھیلوں کے مقامات
* ہندو مندر
* گردوارے
* گرجا گھر

 |
| لاہور میں ٹرانسپورٹ | 

|  |  |
| --- | --- |
| فضائی | 
* علامہ اقبال بین الاقوامی ہوائی اڈا

 |
| شارعی | 
* لاہور میٹرو بس

 |
| ریل | 
* لاہور میٹرو
* لاہور جنکشن ریلوے اسٹیشن

 |

 |
| زمرہ:لاہور • Commons |